Pris for konfirmantåret (leir, nattcup, mat på undervisnings-samlingane, bok, materiell med meir) **kr.1 500,-**

Har de utfordringar i forhold til pris? Ta kontakt med soknepresten.

Vi ser fram til å møte eit nytt konfirmantkull, og til godt samarbeid med dykk som foreldre/føresette.

Dersom de har spørsmål, ta gjerne kontakt på mobil 489 57 436 (prest),

eller 99 27 99 55 (kyrkjelydspedagog).



Med helsing

Rigmor Frøyen, Sokneprest i Naustdal

Jenny Ødven Snildal,

Kyrkjelydspedagog i Naustdal

e-post: rigmor.froyen@sunnfjordkyrkja.no

e-post: jenny.snildal@sunnfjordkyrkja.no

**Konfirmasjon 2021:**

* **2.mai 2021: konfirmasjon i Vevring**

Ill:

Ingela Peterson

Birgitte Kolbeinsen

* **09.mai 2021: Konfirmasjon i Naustdal**



**KONFIRMANT I KYRKJA 2020/ 2021!**

 **KONFIRMANTINNSKRIVING I NAUSTDAL JUNI - 2020**

Vi reknar med de har motteke brosjyren ”Konfirmant 2021” frå Den Norske Kyrkja. Har du tenkt på om du vil vere konfirmant? Her kjem litt informasjon om kva som skjer lokalt i Naustdal og Vevring. Det første vi inviterer til er ”**Konfirmant- innskriving”**. Dersom du ynskjer vere konfirmant hos oss, melder du deg på gjennom eit skjema på nettsida vår: **kyrkja.no/naustdal**, Så møter du opp, saman med ein/to forelder/føresett i kyrkja i Naustdal **måndag 8.juni (A-gruppa).**

Dei med etternamn frå A til M møter kl.18.00. Dei andre møter kl. 19.00.

**Tysdag 9.juni (B-gruppa):** Dei med etternamn frå A -L møter kl. 18.00, dei andre møter kl. 19.00.

Skulle de ha vanskar med å møte, ta kontakt med underteikna. Kvar konfirmant, saman med føresette, har ein kort samtale med Rigmor Frøyen eller Jenny Snildal.

Konfirmantåret inneheld mykje forskjellig. Det står det meir om i denne foldaren.

På grunn av korona-situasjonen, er det **mykje vi ikkje har oversikt over enno**. Difor er det ein del datoar og detaljar rundt opplegg, som vi må komme tilbake til, over sommaren, når vi veit meir.

Til innskrivinga skal konfirmantane ta med seg:

* Ferdig utfylt avtale, som ligg ved i dette brevet. Hugs underskrift på begge skjema.

Det er viktig at du som ungdom samtalar med foreldra/ føresette om kva du tenkjer om å vere konfirmant, og at de ser igjennom opplegget. Det går an å vente til over sommaren om du ikkje har bestemt deg, men vi ynskjer påmelding innan 1.august.

Er det noko du lurer på, før du bestemmer deg, så kan vi ta ein prat om det.

**VELKOMEN SOM KONFIRMANT I KYRKJA:**

Vi håpar du får ei god **tid** som konfirmant hos oss. Konfirmant-tida er mykje meir enn sjølve konfirmasjonsdagen i mai.

**Tema og spørsmål vi arbeider med i konfirmasjonstida:**

* Kva er viktig i den kristne trua? Om Gud Jesus og Den heilage ande
* Sorg og glede. Godt og vondt. Kva med alt det vonde i verda?
* Solidaritet og nestekjærleik. Skal eg bry meg om dei andre?
* Bibel og bøn.
* Kva er nattverd?
* Sjølvbilete og menneskesyn
* Venskap. Relasjonar. Kjærleik

**Vi ynskjer å vere saman med deg i eit godt miljø og ha det fint i lag**



**Kva skjer i konfirmantåret?**

**Undervisning.**

All undervisning føregår utanom skuletid. Dette året har vi brukt onsdag, rett etter skuletid, fram til kl. 16. eller laurdag, der kvar gruppe er der i 2,5 timar. Det er ca. ein gong i månaden.

**Gudstenester.**

Alle konfirmantane skal gå på 9 gudstenester i konfirmasjonstida. Medrekna i dette er dei obligatoriske for alle: presentasjons-gudsteneste, lysmesse, og konfirmasjonsdagen. Nokre gudstenester vel de sjølve.

**Konfirmantane sitt misjonstreff:**

Konfirmantane står for program, vaffelsteiking, loddsal m.m. Alle er med ein gong kvar i løpet av konfirmant-året. Vi deler i grupper.

**Konfirmantleir på Alværa** Konfirmantleir er kjekt! Vi reiser til Alværa, ein fin leirstad ved Sognefjorden, ca.10 min frå Lavik. Vi veit pr i dag ikkje kor tid vi kan reise på leir!!! Dato og opplegg vert bestemt seinare.

**Nattcup i Førdehuset 30 oktober??? (frå kl. 19.00- 07.00).** Det er mogleg denne må utsetjast til etter jul. **Vi ventar på melding frå arrangøren.**

Vi er saman med konfirmantar frå andre stader i Sunnfjord. Fotballturnering, andre aktivitetar som bading, kino, solidaritetstorg, m.m.

**Innsamlingsaksjon i mars-2021.**

Årleg innsamlingsaksjon der alle konfirmantar går frå dør til dør og samlar inn til eit prosjekt for Kirkens Nødhjelp.

**Teneste-oppgåver:**

I løpet av konfirmantåret skal konfirmantane verte betre kjende med kva som skjer i kyrkja. Alle deltek på minst ei teneste-oppgåve i løpet av året.

**Kyrkjevert/medhjelpar i gudsteneste** Alle konfirmantane får oppgåve å vere kyrkjevert ein gong kvar, to konfirmantar er ilag om oppgåva. Ein kyrkjevert deler ut program og salmebøker ved gudsteneste, telje kor mange som er til stades /rydde opp etterpå. De vil også få fleire oppgåver som medhjelpar i gudsteneste. Då får de rettleiing av Jenny og Rigmor

**Medhjelpar på ulike samlingar.** Dei siste åra har vi hatt med konfirmantar på samlingar i Trusopplæring for yngre årsgrupper: 4-års samling, Lys Vaken, Tårnagent, leir og liknande. Vi plasserer dykk på desse oppgåvene. Dette må vi også komme tilbake til, då det ikkje er avklart korleis vi praktisk kan gjennomføre samlingar for barn det komande året.

**Viktige datoar**

* 6. september kl. 11.00 Presentasjonsgudsteneste i Naustdal
* 12.september kl. 11.00 Presentasjon av konfirmantar i Vevring (konfirmasjonsgudsteneste)
* Oppstart Undervisning onsd 23.sept (A) og onsd 30 sept
* 30.oktober?? ”Nattcup” i Førdehuset
* Fredag 13.november Undervisning.
* 29.november: Lysmesse i Naustdal kl.19.00 (1.søndag i advent)
* 6.desember: Lysmesse i Vevring kl.16.00 (2.søndag i advent)
* Mars 2020: Innsamlingsaksjon for Kirkens Nødhjelp

De får oversikt over grupper og fleire datoar når vi startar opp konfirmantåret.